text: Det danske julebord er fyldt med tyske godter 
  02 december 2014 kl. 19.07
  Grænsebutikkerne nyder godt af, at julen er begyndt. Hver tredje dansker tager nemlig turen til grænsen for at fylde julekurven op.
  Når danskerne kører til Tyskland for at handle ind til jul, så drejer det sig primært om slik, sodavand, mandler og nødder. Og der er en hel del, som benytter sig af de tyske tilbud. Hver tredje dansker ordner nemlig de spiselige juleindkøb ved grænsen. Det viser en ny undersøgelse fra Dansk Erhverv.
  Tre procent køber alt til julebordet i Tyskland, mens 32 procent svarer, at de køber noget dernede. Det svarer til ca. en million husstande.
  Årsagen er primært den højere danske afgift, vurderer Dansk Erhverv.
  Du kan se hele undersøgelsen her
  